અત્યારે લગ્ન સિઝન પુરજોશમાં ચાલી રહી છે. ત્યારે અવનવી ડિઝાઇનની કંકોતરી દેખાઇ રહી છે ખાસ કરીને કંકોતરી સાથે ચોકલેટ-સાકર કે મીઠાઇ મૂકવાનું ચલણ થોડાં વર્ષોથી શરૂ થયું હતું. જેમાં કંકોતરી સાથે બોક્સ હોય તેમાં ચોકલેટ કે મીઠાઇ મૂકેલી હોય છે હવે કંકોતરી બોક્સમાં મીઠાઇ-ચોકલેટનું સ્થાન ડ્રાયફ્રૂટે લઇ લીધું છે. હવે કંકોતરી બોક્સમાં મોટા ભાગે મિક્સ ડ્રાયફ્રૂટ કે બદામનાં પેકેટ વધુ જોવા મળી રહ્યાં છે. લગ્ન સમારંભમાં નોટબંધી નડી રહી હોવાથી ફરિયાદો ઊઠી રહી છે. બીજી બાજુ શહેરમાં જે રીતે ધામધૂમથી લગ્નો થઇ રહ્યાં છે તે જોતાં સંપન્ન પરિવારોને જાણ નોટબંધીની કોઇ જ અસર ન હોય તે રીતે કંકોતરી બોક્સમાં મિક્સ ડ્રાયફ્રૂટ જ નહીં પણ મોંઘી બદામ અને તે પણ પ૦૦ ગ્રામ જેટલી મૂકી રહ્યા છે અને કંકોતરી જેની કિંમત ગણતરીમાં જ લેવાતી નથી.